El Casal Jove del Port de Sagunt acollirà el Cinema d’Estiu els mesos de juny i juliol
15 de juny 2017

![](/media/vkzhepjg/45-cinema-estiu-17-cartel-pdf-io-2.jpg)

La regidoria de Joventut de l'Ajuntament de Sagunt ha presentat la programació del Cinema d’Estiu 2017. Es projectaran nou pel·lícules durant els mesos de juny i juliol, de les quals set seran de cinema comercial, en la terrassa del Casal Jove i de forma gratuïta. A més, enguany s'han programat dues pel·lícules fetes des de l’Escola Jove de Cinema, en col·laboració amb la productora Pezenelagua.

Es tracta dels llargmetratges _Orestes camina conmigo_ i _La Herencia_, els dos realitzats pels cursos de Direcció i d'Interpretació de l’Escola Municipal de Cinema. Les dues pel·lícules compten amb direcció coral i han sigut dirigides per alumnes del curs de direcció, i interpretades per els/les membres del curs d'interpretació que s'imparteix en el Casal Jove durant els dissabtes.

_Orestes camina conmigo_ compta amb la col·laboració de l'Aula Didàctica de Cultura Clàssica Domus Baebia i es projectarà el dissabte 15 de juliol a les 19 hores, mentre que _La Herencia_, un llargmetratge d'època, ha sigut rodat en la Casa Guarner de Benifairó i es projectarà el dissabte 29 de juliol a les 19 hores.

Les pel·lícules de tipus comercial, que es projectaran els divendres a les 22 hores, són _El hogar de Miss Peregrine_, el 16 de juny; _El libro de la selva_, el 23 de juny; _Animale__s fantásticos y dónde encontrarlos_, el 30 de juny; _Cazafantasma__s_, el 7 de juliol; _Zip__i y Zape La isla del capitán_, el 14 de juliol; _La leyenda de Tarzán_, el 21 de juliol, i _La La Land_, el 28 de juliol.

  

![](/media/mhmbj21l/45-cinema-estiu-17-cartel-pdf-io-3.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-casal-jove-del-port-de-sagunt-acollira-el-cinema-d-estiu-els-mesos-de-juny-i-juliol/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-del-port-de-sagunt-acollira-el-cinema-d-estiu-els-mesos-de-juny-i-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-del-port-de-sagunt-acollira-el-cinema-d-estiu-els-mesos-de-juny-i-juliol/ "Linked In")
*   [](mailto:?body=https://aytosagunto.es/va/actualitat/el-casal-jove-del-port-de-sagunt-acollira-el-cinema-d-estiu-els-mesos-de-juny-i-juliol/)